Colicchio: Restorantet do të kenë nevojë për më shumë ndihmë
Kuzhinieri i famshëm Tom Colicchio thotë se industria e restoranteve do të ketë nevojë për ndihmë financiare në 8 deri 12 muajt e ardhshëm. 
Pandemia e koronavirusit ka goditur rëndë restorantet e qytetit të Nju Jorkut. Kuzhinieri i famshëm Tom Colicchio shpjegon sfidat me të cilat po ndeshet industria e restoranteve dhe çfarë mund të bëhet për ta shpëtuar atë. Në qytetin e Nju Jorkut, restorantet janë të mbyllura për klientët, përveç shërbimit të tyre të dërgesave me porosi. Ky shërbim është një pjesë e vogël e biznesit që ata kanë zakonisht, por edhe kur operacionet të rifillojnë plotësisht, rimëkëmbja do të jetë e vështirë. Kuzhinieri i famshëm Tom Colicchio bashkë-themeloi Koalicionin e Pavarur të Restoranteve për të lobuar në Kongres për financim afatgjatë të industrisë. Zoti Colicchio thotë se pyetja më e rëndësishme nuk është se kur do të rihapen restorantet. Një propozim i këshillit të qytetit të Nju Jorku bën thirrje për zgjerimin e mbylljeve të rrugëve për të lejuar më shumë hapësirë për të ngrënë jashtë objekteve. Kjo tashmë po ndodh, megjithëse jozyrtarisht. Moti i ngrohtë kohët e fundit u tregua shumë i vështirë për t'i rezistuar, pasi shumë njerëz shkelën urdhëzimet e distancimit fizik në pjesën lindore të qytetit, duke u mbledhur jashtë, aty ku ishte e mundur. Por në një qytet me 27,000 restorante, nuk ka gjithmonë hapësira për të ngrënë jashtë objekteve të restoranteve. Ndërkohë, nevojat për ushqim dhe niveli i papunësisë vazhdojnë të rriten. Zoti Colicchio mendon se ai ka një zgjidhje. Zoti Colicchio thotë se shpërndarja e punës nëpër restorantet e qytetit mban më shumë prej tyre hapur, ndërsa ato ndihmojnë përpjekjet e qendrave lokale ushqimore. Por, para se të ndodhë kjo, shëndeti dhe siguria e punëtorëve dhe klientëve është jetike. Një rimëkëmbje ekonomike me më shumë pyetje sesa përgjigje.